cyanic-selkie/wikianc huggingface dataset:
রুনু বিশ্বাস
আবৃত্তিনৃত্য
ভারতীয় উপমহাদেশে তিনিই প্রথম আবৃত্তি নৃত্য কলার স্রষ্টা। তিনি বাংলাদেশের জাতীয় কবি নজরুল ইসলামের বিদ্রোহী কবিতাকে নিয়ে আবৃত্তিনৃত্য ও কবি সুকান্ত ভট্টাচার্যের রানার কবিতা নিয়ে আবৃত্তিনৃত্য করেন। রবীন্দ্রনাথ ঠাকুরের নির্ঝরের স্বপ্ন ভঙ্গ ইত্যাদি আবৃত্তি নৃত্য এবং রেকর্ড সংখ্যক নাট্যনৃত্য তৈরি করে নৃত্যকলায় শ্রেষ্ঠত্ব অর্জন করেন।
নৃত্যসাধনা ও প্রদর্শনী
নৃত্যগুরু রুনু বিশ্বাস বিয়াল্লিশের দশক থেকে একটানা চুয়ান্ন বছর পর্যন্ত নিজেকে নৃত্য সাধনায় উৎসর্গ করেন। ২য় বিশ্বযুদ্ধের পরে চট্টগ্রাম মুসলিম হল চত্বরে আয়োজিত যুদ্ধবিরোধী সমাবেশে তৎকালীন কমিউনিস্ট পার্টির নেতা বঙ্কিম সেনের উৎসাহে হিটলার নৃত্য পরিবেশন করেন। এর পর সর্বভারতীয় ছাত্র ফেডারেশনের নেতা সত্যপাল ডং ও কমিউনিস্ট নেতা কমরেড পি জি যোশীর উদ্যোগে দুর্ভিক্ষ পীড়িত মানুষের সাহায্যার্থে আয়োজিত অনুষ্ঠানে মহামারী ও কঙ্কাল নৃত্য পরিবেশন করেন। এছাড়া তিনি নৃত্যের মাধ্যমে চন্দ্রগ্রহণ, সূর্যগ্রহণ, ধূমকেতু, অর্জুন-উর্বশী, নবান্ন, মহিষাসুর মর্দিনী, বসন্ত উৎসব, ছায়ানৃত্য সহ বেশ কিছু প্রদর্শনী করেছেন।
শিল্পকলা ও অবদান
রুনু বিশ্বাস চট্রগ্রাম নগরীতে তার ঘটফরহাদবেগস্থ বাসায় প্রথমে কর্ণফুলী একাডেমি অব ফাইন আর্টস প্রতিষ্ঠা করে শাস্ত্রীয় নৃত্য ও সঙ্গীতের উপর প্রশিক্ষণ কার্যক্রম চালু করেন। ১৯৬৭ সালে নৃত্য গুরুর সহধর্মিণী রানী বিশ্বাসের প্রস্তাবে এ প্রতিষ্ঠানটির নাম পরিবর্তন করে বাঙ্গালী সঙ্গীতজ্ঞ উস্তাদ আলাউদ্দিন খাঁর নামানুসারে আলাউদ্দিন ললিতা কলা কেন্দ্র রাখা হয়। বর্তমানে প্রতিষ্ঠানটিতে ১ম - ৬ষ্ঠ বর্ষ পর্যন্ত দেওয়া হয় সঙ্গীত, তবলা ও নৃত্যের উপর নিয়মিত প্রশিক্ষণ। ২০০০ সালে তৎকালীন চট্টগ্রাম সিটি কর্পোরেশন মেয়র এবিএম মহিউদ্দিন চৌধুরীকে প্রতিষ্ঠানের পক্ষ থেকে দেওয়া হয় নৃত্যগুর রুনু বিশ্বাস স্বর্ণ পদক। ২০০৩ সালে কবরী সরওয়ার ও ২০১১ সালে কথক নৃত্য শিল্পী রেশমা ফিরোজকে এ পদক দেওয়া হয়। ৫০ বছর পূর্তিতে কবি আবুল মোমেনকে সংবর্ধনা দেওয়া হয়। ঢোল বাজিয়ে গিনেস বিশ্ব রেকর্ড গড়া পণ্ডিত সুদর্শন দাশ ৪ বছর বয়স থেকে তবলায় হাতেখড়ি আলাউদ্দিন ললিতা কলা কেন্দ্রে।
বিশ্ব পর্যটন সংস্থা
বিশ্ব পর্যটন সংস্থা বা ইউএনডব্লিউটিও (World Tourism Organization) স্পেনের মাদ্রিদে অবস্থিত জাতিসংঘের বিশেষায়িত সংস্থা হিসেবে বিবেচিত। পর্যটন শিল্পকে ঘিরেই এ সংস্থার উৎপত্তি হয়েছে। সংস্থাটি বিশ্ব পর্যটন র‌্যাঙ্কিং করে থাকে। আন্তর্জাতিক পর্যটনের যাবতীয় তথ্য সংগ্রহ এবং পরিসংখ্যানগত তথ্য বিতরণের লক্ষ্যে বিশ্ব পর্যটন সংস্থা পর্যটন শিল্পের প্রধান কেন্দ্রস্থল হিসেবে আসীন রয়েছে। বিশ্বের অধিকাংশ দেশের রাষ্ট্রায়ত্ত খাতের পর্যটন সংস্থা থেকে প্রকাশিত তথ্য থেকে পর্যটনের নিম্নমূখী এবং ঊর্ধ্বমূখীতা যাচাইয়ান্তে বৈশ্বিক মানদণ্ড প্রণয়ন করে। এটি জাতিসংঘ উন্নয়ন গ্রুপের সদস্য।
ইতিহাস
thumb|right|250px|বিশ্ব পর্যটন সংস্থা কর্তৃক নির্ধারিত বিশ্বের ৬টি পর্যটন অঞ্চল ২য় বিশ্বযুদ্ধের পরিসমাপ্তির পর বিভিন্ন ধরনের অর্থনৈতিক কর্মকাণ্ডের সম্প্রসারণের ফলশ্রুতিতে বিশ্বব্যাপী পর্যটন ব্যবসার প্রসার ঘটে। এ অবস্থায় পর্যটনের সাথে সংশ্লিষ্ট বিভিন্ন প্রতিষ্ঠান, ব্যক্তিবর্গ ও ভোক্তা শ্রেণীর সমন্বয়ে গড়ে ওঠে আন্তর্জাতিক ভ্রমণবিষয়ক সংস্থা বা আইইউওটিও। এ সংস্থাটি বিশ্বব্যাপী পর্যটন ব্যবস্থার উন্নয়ন ও প্রসারের মাধ্যমে বিভিন্ন দেশের অর্থনৈতিক উন্নয়ন ও রাজস্ব আয়ে বিশেষ অবদান রাখার প্রেক্ষিতে পরবর্তীকালে জাতিসংঘের একটি বিশেষায়িত প্রতিষ্ঠানরূপে যুক্ত হয়। সংস্থাটির কার্যক্রম আরো জোরদার করার লক্ষ্যে জাতিসংঘের বাৎসরিক সম্মেলনের সময় এই সংস্থার সদস্যভূক্ত দেশগুলো বিভিন্ন বিষয় নিয়ে বিশদ আলোচনা-পর্যালোচনার মাধ্যমে করণীয় ঠিক করার মাধ্যমে বিশেষ অবদান রেখে যাচ্ছিল।
১৯৭০ সালের ২৭ সেপ্টেম্বর তারিখে সংস্থাটির বার্ষিক সম্মেলনে এর নাম, লক্ষ্য, উদ্দেশ্য পুণঃমূল্যায়ণ ও নির্ধারণ করা হয় এবং তখন থেকে এটি "বিশ্ব পর্যটন সংস্থা" নামে চিহ্নিত করার বিষয়ে সদস্যদের মধ্যে ঐকমত্য প্রতিষ্ঠিত হয়, যার কার্যক্রম নতুন নামে ১৯৭৪ সাল থেকে শুরু হয়। ১৯৮০ সালের বার্ষিক সম্মেলনে, এই সংস্থার গঠনের দিবসে অর্থাৎ ২৭ সেপ্টেম্বর তারিখে বিশ্বব্যাপী পর্যটন দিবস পালনের বিষয়ে ঐকমত্য প্রতিষ্ঠিত হয়। পরবর্তীতে ১৯৯৭ সালে তুরস্কে অনুষ্ঠিত বার্ষিক সম্মেলনে এতে একটি স্বাগতিক দেশ নির্বাচনের মাধ্যমে বিশ্ব পর্যটন দিবস পালনের কার্যক্রমে আরো গতিশীলতা আনয়ণের পক্ষে ঐকমত্য প্রতিষ্ঠিত হয়।
আঞ্চলিক সংস্থা
250px|thumb|[[স্পেন|স্পেনের মাদ্রিদে অবস্থিত বিশ্ব পর্যটন সংস্থার সদর দফতর]] পর্যটন সংশ্লিষ্ট কর্মকাণ্ডকে যথাযথ ও সুচারুভাবে সম্পাদনের লক্ষ্যে বিশ্ব পর্যটন সংস্থা বিশ্বকে ৬টি অঞ্চলে বিভক্তির মাধ্যমে তাদের কার্যক্রম পরিচালনা করে আসছে:
সদর দফতর
বিশ্ব পর্যটন সংস্থার সদর দফতর স্পেনের মাদ্রিদে অবস্থিত। সংস্থায় দাপ্তরিক কাজের সুবিধার্থে আরবী, ইংরেজি, ফরাসি, রুশ এবং স্প্যানিশ ভাষা ব্যবহৃত হয়ে থাকে। বিশ্ব পর্যটন সংস্থায় ১৫৯টি দেশ, ৭টি অঙ্গরাজ্য এবং চার শতাধিক সহযোগী সদস্য রয়েছে। সহযোগী সদস্যদের মধ্যে রয়েছে - বেসরকারী প্রতিষ্ঠান, শিক্ষা প্রতিষ্ঠান, পর্যটন সংস্থা এবং স্থানীয় পর্যটন কর্তৃপক্ষ।
সচিবালয়ের নেতৃত্বে রয়েছেন একজন মহাসচিব। জর্দানের নাগরিক তালেব রিফাই ২০১০ সাল থেকে বর্তমান মহাসচিবের দায়িত্ব পালন করছেন। তাকে সহযোগিতা করছেন ১১০ জন পূর্ণকালীন কর্মকর্তা-কর্মচারী। এছাড়াও, তার অধীনস্থ হিসেবে রয়েছেন একজন উপ-মহাসচিব। কর্মকর্তাগণ সংস্থা সদস্যভূক্ত দেশগুলোর চাহিদা মোতাবেক পর্যটনবিষয়ক রূপরেখা ও কার্যপদ্ধতি প্রণয়ন করে থাকেন। সহযোগী সদস্যগণ মাদ্রিদভিত্তিক সংস্থাটির পূর্ণকালীন নির্বাহী পরিচালকদের সহায়তা লাভ করেন। সচিবালয় থেকে জাপান সরকারের অর্থায়ণে ওসাকায় অবস্থিত আঞ্চলিক সহায়তা কেন্দ্র সরাসরি নিয়ন্ত্রিত হয়।
মহাসচিব
প্রতিষ্ঠালগ্ন থেকে এ পর্যন্ত ৫ জন মহাসচিব বিশ্ব পর্যটন সংস্থার প্রধান হিসেবে দায়িত্ব পালন করেছেন। তারা হলেন -
বাংলাদেশের পর্যটন সংস্থা
১৯৭১ সালে স্বাধীনতা অর্জনের পর বাংলাদেশের যোগাযোগ ও পর্যটন খাত অর্থ মন্ত্রণালয়ের অধীনে ছিল। আগস্ট, ১৯৭৫ সালে পৃথক একটি মন্ত্রণালয় হিসেবে বেসামরিক বিমান পরিবহন ও পর্যটন মন্ত্রণালয় সৃষ্টি করা হয়। জানুয়ারি, ১৯৭৬ সালে এটি পুনরায় যোগাযোগ মন্ত্রণালয়ের বিভাগে পরিণত হয়। ডিসেম্বর, ১৯৭৭ সালে পৃথকভাবে বেসামরিক বিমান চলাচল ও পর্যটন মন্ত্রণালয় খোলা হয়। ২৪ মার্চ, ১৯৮২ সালে এ মন্ত্রণালয়কে বিলুপ্ত করে প্রতিরক্ষা মন্ত্রণালয়ের অধীনে ন্যাস্ত করা হয়। এরপর ১৯৮৬ সাল থেকে উক্ত মন্ত্রণালয়কে পুণঃপ্রতিষ্ঠা অদ্যাবধি বাংলাদেশ পর্যটন করপোরেশন নামে তাদের কার্যক্রম চালাচ্ছে।
ভারতের রাজ্য ও কেন্দ্রশাসিত অঞ্চলসমূহের রাজধানীর তালিকা
ভারত দক্ষিণ এশিয়ার একটি রাষ্ট্র। ১৩০ কোটি জনসংখ্যা বিশিষ্ট এই দেশ বিশ্বের সর্বাপেক্ষা জনবহুল গণতন্ত্র। এই দেশ ২৮টি রাজ্য ও ৮টি কেন্দ্রশাসিত অঞ্চল নিয়ে গঠিত ও সাংবিধানিক ব্যবস্থা দ্বারা নিয়ন্ত্রিত একটি ফেডারেল সাংবিধানিক প্রজাতন্ত্র। পুদুচেরি ও দিল্লি কেন্দ্রশাসিত অঞ্চল সহ সমস্ত রাজ্য নির্বাচিত সরকার দ্বারা পরিচালিত হয়। বাকি পাঁচটি কেন্দ্রশাসিত অঞ্চল কেন্দ্রীয় সরকার দ্বারা নিযুক্ত প্রশাসক দ্বারা শাসিত হয়। ১৯৫৬ খ্রিষ্টাব্দে রাজ্য পুনর্গঠন আইন অনুসারে, রাজ্যগুলিকে ভাষার ভিত্তিতে পুনুরগঠিত করা হয়। তারপর থেকে তাদের গঠন কম-বেশি অপরিবর্তিতই থেকেছে। প্রত্যেক রাজ্য ও কেন্দ্রশাসিত অঞ্চল বিভিন্ন প্রশাসনিক রাজ্যে বিভক্ত।
রাজ্য ও কেন্দ্রশাসিত অঞ্চলসমূহের রাজধানীগুলিকে প্রশাসনিক, আইনবিভাগীয় ও বিচারবিভাগীয় রাজধানী হিসেবে তালিকাভুক্ত করা হয়েছে। প্রশাসনিক রাজধানীতে প্রশাসনিক অধিকরণগুলি অবস্থিত, আইনবিভাগীয় রাজধানীতে বিধানসভা গুলি অবস্থিত এবং বিচারবিভাগীয় রাজধানীতে রাজ্য বা কেন্দ্রশাসিত অঞ্চলগুলির উচ্চ আদালতগুলি অবস্থিত। কেন্দ্রশাসিত অঞ্চলগুলিকে † চিহ্ন দ্বারা চিহ্নিত করা হয়েছে।
আডিডাস জাবুলানি
আডিডাস জাবুলানি ২০১০ ফিফা বিশ্বকাপের অফিশিয়াল বল। ২০০৯ এর ৪ ডিসেম্বরে বলটি আনুষ্ঠানিকভাবে উদ্বোধন করা হয় দক্ষিণ আফ্রিকার কেপ টাউনে। জুলু ভাষায় জাবুলানি শব্দের অর্থ “উল্লাস করা”। বলটির নকশা ইংল্যান্ডের লাফবোরো ইউনিভার্সিটিতে প্রস্তুত করা হয়েছে। তাছাড়া এই বলটি সংযুক্ত আরব আমিরাতে অনুষ্ঠিত ২০০৯ ফিফা ক্লাব ওয়ার্ল্ড কাপেও ব্যবহৃত হয়েছে। আডিডাস জাবুলানির একটি বিশেষ সংস্করণ (জাবুলানি অ্যাঙ্গোলা) ২০১০ আফ্রিকান কাপ অফ নেশনস্‌-এও ব্যবহৃত হয়েছিল।
আকিলা ধনঞ্জয়
মহামারাক্কালা কুরুকুলাসুরিয়া পাতাবেন্দিগে ধনঞ্জয় পেরেরা (අකිල ධනංජය; জন্ম: ৪ অক্টোবর, ১৯৯৩) পানাদুরায় জন্মগ্রহণকারী প্রথিতযশা ও পেশাদার শ্রীলঙ্কান আন্তর্জাতিক ক্রিকেটার। শ্রীলঙ্কা ক্রিকেট দলের অন্যতম সদস্য তিনি। শ্রীলঙ্কার পক্ষে আন্তর্জাতিক ক্রিকেটের সকল স্তরে (টেস্ট, ওডিআই ও টি২০আই) অংশগ্রহণ করে চলেছেন। ঘরোয়া প্রথম-শ্রেণীর শ্রীলঙ্কান ক্রিকেটে কোল্টস দলের প্রতিনিধিত্ব করছেন। বিশেষ প্রাধিকারপ্রাপ্ত ক্রিকেটের আসরে ওয়েয়াম্বা ইউনাইটেড, চেন্নাই সুপার কিংস, খুলনা টাইটান্স, মুম্বই ইন্ডিয়ান্সের পক্ষে খেলেন। দলে তিনি মূলতঃ অল-রাউন্ডার হিসেবে খেলে থাকেন। বামহাতে ব্যাটিংয়ের পাশাপাশি ডানহাতে অফ ব্রেক বোলিংয়ে পারদর্শিতা প্রদর্শন করে চলেছেন আকিলা ধনঞ্জয়।
ঘরোয়া ক্রিকেট
শ্রীলঙ্কা প্রিমিয়ার লীগের উদ্বোধনী আসরে ওয়েয়াম্বা ইউনাইটেডের পক্ষে খেলার জন্যে চুক্তিবদ্ধ হন। বিশেষ প্রাধিকারপ্রাপ্ত দলটিতে নিজস্ব দ্বিতীয় খেলায় নাগেনাহিরা নাগাসের মুখোমুখি হন। বলে গতি সঞ্চালন, গুগলি ও বৈচিত্র আনয়ণে ব্যাটসম্যানদেরকে বিভ্রান্তি ফেলে ৩/১৮ বোলিং পরিসংখ্যান গড়েন। ঐ খেলায় তার দল জয়লাভ করেছিল।
মার্চ, ২০১৮ সালে সুপার ফোর প্রভিন্সিয়াল টুর্নামেন্টে গালে দলের পক্ষে খেলেন। আগস্ট, ২০১৮ সালে এসএলসি টি২০ লীগে কলম্বোর পক্ষে খেলেন।
আন্তর্জাতিক ক্রিকেট
৮ ফেব্রুয়ারি, ২০১৮ তারিখে বাংলাদেশের বিপক্ষে টেস্ট ক্রিকেটে অভিষেক ঘটে তার। শ্রীলঙ্কার সকল স্তরের ক্রিকেটে দলের প্রধান স্পিনারের ভূমিকায় অবতীর্ণ হয়েছেন।
মূলতঃ বামহাতি ব্যাটসম্যান ও অফ ব্রেক বোলার তিনি। লেগ ব্রেক, গুগলি, ক্যারম বল, দুসরা ও অফ স্পিনসহ সাত ধরনের বোলিং কৌশল রপ্ত করেছেন। জালবদ্ধ স্থানে জাতীয় দলের তৎকালীন অধিনায়ক মাহেলা জয়াবর্ধনেকে বিস্ময়াভূত করেন। ফলশ্রুতিতে, জাতীয় দলে তাকে রাখা হয়। ঐ সময়ে আকিলা ধনঞ্জয় কোন প্রথম-শ্রেণীর ক্রিকেট, লিস্ট এ, টি২০ কিংবা অনূর্ধ্ব-১৯ দলের পক্ষে ক্রিকেটে অংশগ্রহণ করেননি। ফলে, শুধুমাত্র জালবদ্ধ স্থানের দক্ষতা প্রদর্শনের মাধ্যমে জাতীয় দলে তার অন্তর্ভূক্তির প্রশ্নে বেশ বিতর্কের সৃষ্টি হয়।
২০১২ সালের আইসিসি বিশ্ব টুয়েন্টি২০ প্রতিযোগিতায় শ্রীলঙ্কা দলে অন্তর্ভুক্ত হন। ১৮ বছর বয়সে পাল্লেকেলেতে নিউজিল্যান্ডের বিপক্ষে অংশ নেয়ার মাধ্যমে আন্তর্জাতিক ক্রিকেট অঙ্গনে অভিষেক ঘটে তার। ঐ খেলায় নিউজিল্যান্ডীয় উদ্বোধনী ব্যাটসম্যান রব নিকোলের কাছ থেকে পূর্ণ শক্তিমত্তায় ফিরে আসা বল তার মুখের বামদিকে আঘাত হানে। এক্স-রে ও এমআরআই স্ক্যানে তার বামদিকের চিবুকে ফাঁটল ধরা পড়ে। ফলশ্রুতিতে, গ্রুপ পর্বে ওয়েস্ট ইন্ডিজের বিপক্ষে খেলায় অংশ নেয়া থেকে বিরত থাকতে হয়।
পাঁচ বছর পর শ্রীলঙ্কার ওডিআই দলে খেলার জন্যে আমন্ত্রিত হন। ২০১৭ সালে জিম্বাবুয়ে দল শ্রীলঙ্কা সফরে তিনি খেলেন। ৩০ জুন, ২০১৭ তারিখে গালেতে অনুষ্ঠিত সিরিজের প্রথম খেলায় ক্রেগ আরভিনকে আউট করে প্রথম ওডিআই উইকেট লাভ করেন। ২৪ আগস্ট, ২০১৭ তারিখে পাল্লেকেলে ক্রিকেট স্টেডিয়ামে সফরকারী ভারতের বিপক্ষে প্রথমবারের মতো ওডিআইয়ে পাঁচ-উইকেট পান। মাত্র ১৩ বলের ব্যবধানে এ কৃতিত্ব ওডিআইয়ে যে-কোন শ্রীলঙ্কান ক্রিকেটারের সেরা বোলিং নৈপুণ্য। তাসত্ত্বেও, খেলায় ভারত দল ৩ উইকেটে জয় পায়। ৬/৫৪ বোলিং পরিসংখ্যান গড়েও তার দল পরাজয়ের স্বাদ গ্রহণ করেন। অসাধারণ ক্রীড়াশৈলী প্রদর্শনের কারণে খেলায় তিনি ম্যান অব দ্য ম্যাচের পুরস্কার লাভ করেন।
বাংলাদেশ গমন, ২০১৭-১৮
২০১৭-১৮ মৌসুমে শ্রীলঙ্কা দলের সাথে বাংলাদেশ গমন করেন। ঐ সফরে শ্রীলঙ্কার টেস্ট দলের সদস্যরূপে অন্তর্ভুক্ত হন। ৮ ফেব্রুয়ারি, ২০১৮ তারিখে শের-ই-বাংলা জাতীয় ক্রিকেট স্টেডিয়ামে সিরিজের দ্বিতীয় টেস্টে অভিষেক ঘটে তার। স্বাগিতক বাংলাদেশের প্রথম ইনিংসে মাহমুদুল্লাহ রিয়াদ তার প্রথম শিকারে পরিণত হন। ১১০ রানে গুটিয়ে ফেলা বাংলাদেশ দলের ইনিংসে তিনি ৩/২০ লাভ করেন। দ্বিতীয় ইনিংসে ৫/২৪ লাভ করেন। এরফলে তৃতীয় শ্রীলঙ্কান হিসেবে অভিষেকে ও ১৯৯৯ সালের পর প্রথম শ্রীলঙ্কান হিসেবে পাঁচ-উইকেট লাভের কৃতিত্ব দেখান। খেলায় তিনি ৪৪ রান খরচায় ৮ উইকেট পান। অভিষেক খেলায় এটি কোন শ্রীলঙ্কান খেলোয়াড়ের সেরা বোলিং পরিসংখ্যানের রেকর্ড গড়েন। অজন্তা মেন্ডিসের ১৪৪ রান খরচায় ৮ উইকেটের পর দ্বিতীয় শ্রীলঙ্কান হিসেবে তিনি এ কৃতিত্বের অধিকারী হন। টেস্ট অভিষেকে অন্যতম বোলার হিসেবে মিতব্যয়ী বোলিং করেন। অভিষেক টেস্টে কমপক্ষে ৮ উইকেট লাভকারী বোলার হিসেবে ৫.৫০ গড়ে তিনি আলবার্ট ট্রটের রেকর্ড নিজের করে নেন।
মে, ২০১৮ সালে শ্রীলঙ্কা ক্রিকেট কর্তৃপক্ষ ২০১৮-১৯ মৌসুমকে ঘিরে ৩৩জন ক্রিকেটারকে জাতীয় পর্যায়ে চুক্তিতে উপনীত করে। এতে আকিলা ধনঞ্জয়কেও অন্তর্ভুক্ত করা হয়। ২০১৮ সালে দক্ষিণ আফ্রিকা দল শ্রীলঙ্কা গমন করে। ২০ জুলাই, ২০১৮ তারিখে সিরিজের দ্বিতীয় টেস্টে অংশ নেন। প্রথম ইনিংসে রঙ্গনা হেরাথের সাথে ৭৪ রানের জুটি গড়ে দলকে ৩৩৮ রানে নিয়ে যান। ৪৩ রানে অপরাজিত অবস্থায় মাঠ ছাড়েন। নিজস্ব তৃতীয় টেস্টে দ্বিতীয়বারের মতো পাঁচ-উইকেট লাভ করেন। দক্ষিণ আফ্রিকার দ্বিতীয় ইনিংসে আরও দুই উইকেট পান। খেলায় স্বাগতিক দল ১৯৯ রানে জয় তুলে নেয় ও ২-০ ব্যবধানে সিরিজ জয় করে।
দক্ষিণ আফ্রিকার বিপক্ষে সিরিজের পঞ্চম ওডিআইয়ে ৬/২৯ পান। ব্যক্তিগত সেরা বোলিং পরিসংখ্যান দাঁড় করানোর ফলে সফরকারী দক্ষিণ আফ্রিকা দল মাত্র ১২১ রানে গুটিয়ে যায়। ২৫ ওভারের মধ্যেই দক্ষিণ আফ্রিকা তাদের সর্বনিম্ন দলীয় সংগ্রহ গড়ে ও শ্রীলঙ্কার বিপক্ষে সর্বনিম্ন রান তুলে। দক্ষিণ আফ্রিকার বিপক্ষে তার এ বোলিং পরিসংখ্যান যে-কোন শ্রীলঙ্কান ক্রিকেটারের সেরা। শ্রীলঙ্কা খেলায় ১৭৮ রানে জয় পায়। অসামান্য বোলিংয়ের কারণে ম্যান অব দ্য ম্যাচের পুরস্কার পান তিনি। সুন্দর ক্রীড়াশৈলী স্বত্ত্বেও দক্ষিণ আফ্রিকা ৩-২ ব্যবধানে সিরিজ জয় করে নেয়।
ব্যক্তিগত জীবন
পাঁচ ফুট সাত ইঞ্চি উচ্চতার অধিকারী আকিলা ধনঞ্জয় পানাদুরায় মহানামা বিদ্যালয়ে পড়াশোনা করেছেন। কাঠমিস্ত্রীর সন্তান আকিলা ধনঞ্জয় পানাদুরা ব্যক্তিগত জীবনে বিবাহিত। ২২ আগস্ট, ২০১৭ তারিখে দীর্ঘদিনের বান্ধবী নেথালি তেক্ষিনি’র সাথে পরিণয়সূত্রে আবদ্ধ হন। এর দুই দিন পরই ভারতের বিপক্ষে সিরিজের দ্বিতীয় ওডিআইয়ে খেলার জন্যে শ্রীলঙ্কা দলে আমন্ত্রণ বার্তা পান। মোরাতুয়ার রামাদিয়া র‍্যান মাল হলিডে রিসোর্টে বিবাহ সম্পন্ন হয়। রঙ্গনা হেরাথ ও অজন্তা মেন্ডিস - স্পিনারদ্বয় এতে উপস্থিত ছিলেন ও প্রত্যক্ষদর্শী হিসেবে স্বাক্ষর করেন।
মান্দসৌর লোকসভা কেন্দ্র
মান্দসৌর লোকসভা কেন্দ্রটি ভারতের মধ্যপ্রদেশ রাজ্যের ২৯টি লোকসভা কেন্দ্রের একটি এবং ১৯৫২ সালে লোকসভা কেন্দ্রটি প্রতিষ্ঠিত হয়। এটি একটি অসংরক্ষিত একটি আসন এবং মোট ৮ টি বিধানসভা কেন্দ্র নিয়ে গঠিত। লোকসভা কেন্দ্রের অন্তর্গত এলাকার সরকারি ভাষা হল হিন্দি। এই লোকসভা কেন্দ্রে ২০১৪ সালে মোট ভোটার সংখ্যা ছিলো ১৬,২৬,৫৫৬ জন।
এই লোকসভা কেন্দ্র থেকে নির্বাচিত সদস্য ভারতীয় সংসদের লোকসভাতে প্রতিনিধিত্ব করেন। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। বিশেষ করণে ৫ বছরের পূর্বেই নির্বাচন হয়, যা উপনির্বাচন নামে পরিচিত।
এই লোকসভা কেন্দ্রটি মধ্যপ্রদেশের মান্দসৌর, রৎলাম এবং নীমাচ জেলায় অবস্থিত বিধানসভা কেন্দ্রগুলি নিয়ে গঠিত।
২০১৫–১৬ জিম্বাবুয়ে ক্রিকেট দলের বাংলাদেশ সফর
জিম্বাবুয়ে ক্রিকেট দল ৫ নভেম্বর ২০১৫ থেকে ১৫ নভেম্বর ২০১৫ পর্যন্ত বাংলাদেশ সফর করে। সফরটি তিনটি একদিনের আন্তর্জাতিক (ওয়ানডে), দুটি টি২০ আন্তর্জাতিক এবং একটি অনুশীলন ম্যাচে নিয়ে গঠিত ছিল।
মান্দসৌর লোকসভা কেন্দ্র
বিধানসভা কেন্দ্র গুলি
লোকসভা কেন্দ্রটি মধ্যপ্রদেশ রাজ্যের ২৩০ টি বিধানসভা কেন্দ্রের মধ্যে ৮ টি নিয়ে গঠিত। বিধানসভা কেন্দ্রের নির্বাচিত সদস্য মধ্যপ্রদেশের বিধানসভাতে প্রতিনিধিত্ব করে। প্রতি ৫ বছর অন্তর কেন্দ্রটিতে নির্বাচন অনুষ্ঠিত হয়। এই ৮ টি বিধানসভা কেন্দ্রে ইতিপূর্বে ২০১৪ সালে নির্বাচন অনুষ্ঠিত হয়েছিলো। এই লোকসভা কেন্দ্রের একটি বিধানসভা কেন্দ্র তফসিলী জাতিদের জন্য সংরক্ষিত আসন।
এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ২২২ নং বিধানসভা কেন্দ্র। এটি একটি অসংরক্ষিত আসন। এটি রৎলাম জেলায় অবস্থিত৷ এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ২২৪ নং বিধানসভা কেন্দ্র৷ এটি মান্দসৌর জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ২২৫ নং বিধানসভা কেন্দ্র৷ এটি মান্দসৌর জেলায় অবস্থিত৷ এটি তফসিলী জাতিদের জন্য সংরক্ষিত আসন। এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ২২৬ নং বিধানসভা কেন্দ্র৷ এটি মান্দসৌর জেলায় অবস্থিত৷ এটি একটি অসংরক্ষিত আসন৷৷ এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ২২৭ নং বিধানসভা কেন্দ্র। এটি একটি অসংরক্ষিত আসন। এটি মান্দসৌর জেলায় অবস্থিত৷ এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ২২৮ নং বিধানসভা কেন্দ্র৷ এটি নীমাচ জেলায় অবস্থিত৷ এটি একটি অসংরক্ষিত আসন৷ এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ২২৯ নং বিধানসভা কেন্দ্র৷ এটি নীমাচ জেলায় অবস্থিত৷ এটি একটি অসংরক্ষিত আসন। এই বিধানসভা কেন্দ্রটি মধ্যপ্রদেশ রাজ্যের বিধানসভা কেন্দ্রগুলির মধ্যে ২৩০ নং বিধানসভা কেন্দ্র৷ এটি নীমাচ জেলায় অবস্থিত৷ এটি একটি অসংরক্ষিত আসন৷
বরকত উল্লাহ বুলু
বরকত উল্লাহ বুলু হলেন বাংলাদেশ জাতীয়তাবাদী দলের একজন রাজনীতিবিদ যিনি নোয়াখালী-২ ও নোয়াখালী-৩ আসনের সাবেক সাংসদ।
প্রাথমিক জীবন
বরকত উল্লাহ বুলু ২০ ডিসেম্বর ১৯৫৬ সালে পূর্ব পাকিস্তানের নোয়াখালীর বেগমগঞ্জে জন্মগ্রহণ করেন। তার পিতা আবদুর রহমান এবং মা কর্ফুলেন্নেসা। তিনি বটতলি বাজার প্রাথমিক বিদ্যালয়ে শিক্ষা জীবন শুরু করেন। ১৯৮০ সালে বিজ্ঞানে স্নাতক ডিগ্রি লাভ করেন।
রাজনৈতিক জীবন
বরকত উল্লাহ বুলু ১৯৮৯ সালে বিএনপির নির্বাহী কমিটির সদস্য নির্বাচিত হন। তিনি বাংলাদেশ জাতীয়তাবাদী দল বিএনপির কেন্দ্রীয় যুগ্মমহাসচিব হিসাবে দায়িত্ব পালন করছেন। তিনি যুবদলের কেন্দ্রীয় সভাপতি ছিলেন। বর্তমানে তিনি কেন্দ্রীয় বিএনপির ভাইস চেয়ারম্যান হিসেবে দায়িত্ব পালন করছেন।  তিনি ১৯৯১ সালের পঞ্চম, ফেব্রুয়ারি ১৯৯৬ সালের ষষ্ঠ ও জুন ১৯৯৬ সালের সপ্তম জাতীয় সংসদ নির্বাচনে নোয়াখালী-২ আসন থেকে ও ২০০৮ সালের নবম জাতীয় সংসদ নির্বাচনে নোয়াখালী-৩ আসন থেকে সংসদ সদস্য নির্বাচিত হয়েছিলেন। তিনি বাণিজ্য মন্ত্রণালয়ের উপদেষ্টা পদেও দীর্ঘদিন দায়িত্ব পালন করেছেন। নবম জাতীয় সংসদে তিনি জনপ্রশাসন মন্ত্রণালয় সম্পর্কিত স্থায়ী কমিটির সদস্য ছিলেন। তিনি ২০১৮ সালে নির্বাচনে নোয়াখালী-৩ আসন থেকে বিএনপির প্রার্থী হয়ে পরাজিত হয়েছিলেন।
পারিবারিক জীবন
বরকত উল্লাহ বুলু ১৯৮১ সালে শামীম আক্তার লাকীকে বিয়ে করেন। তিনি ২ পুত্র সন্তানের জনক। তার স্ত্রী শামীম আক্তার ১৯৮০-৮২ সালে ঢাকা বিশ্ববিদ্যালয়ের শামসুন্নাহার হল ছাত্রদলের সাংস্কৃতিক সম্পাদক ছিলেন।
২০১৫–১৬ জিম্বাবুয়ে ক্রিকেট দলের বাংলাদেশ সফর
মূল সময়সূচী মোতাবেক, জিম্বাবুয়ে ক্রিকেট দল ১১ জানুয়ারি থেকে ১৮ জানুয়ারি, ২০১৬ তারিখ পর্যন্ত বাংলাদেশ সফর করার কথা ছিল। সেই সফরে দলটি বাংলাদেশের বিপক্ষে তিনটি টেস্ট, পাঁচটি একদিনের আন্তর্জাতিক ও তিনটি টুয়েন্টি২০ আন্তর্জাতিকে অংশ নেয়ার কথা ছিল। কিন্তু বাংলাদেশ ক্রিকেট দলের বিশ্ব টুয়েন্টি২০ ও এশিয়া কাপ প্রতিযোগিতায় অংশগ্রহণের প্রস্তুতি নেয়ার কারণেই সেই সফর কাট-ছাট করে বাংলাদেশ ক্রিকেট বোর্ড কর্তৃপক্ষ দুইটি টেস্ট, তিনটি একদিনের আন্তর্জাতিক ও তিনটি টুয়েন্টি২০ আন্তর্জাতিক আয়োজনের সিদ্ধান্ত নিয়েছিল।
অবশ্য, ১৬ অক্টোবর ২০১৫ তারিখে বিসিবি ঘোষণা করে যে জিম্বাবুয়ে ক্রিকেট দল নভেম্বরে ওয়ানডে ও টি-২০ ম্যাচ খেলবে এবং সিরিজটি বিপিএল ২০১৫ শুরু হওয়ার আগেই অনুষ্ঠিত হবে। পরে ২১ অক্টোবর বিসিবি সফরের জন্য তারিখসমূহ নিশ্চিত করে।
এই সফরের একদিনের আন্তর্জাতিক সিরিজটি বাংলাদেশ ৩-০ ব্যবধানে জয়লাভ করে এবং টুয়েন্টি২০ আন্তর্জাতিক সিরিজটি ১-১ সমতায় ড্র হয়।
মোহন নগর মেট্রো স্টেশন
মোহন নগর মেট্রো স্টেশনটি দিল্লির মেট্রোর রেড লাইনে অবস্থিত। এটি উত্তর প্রদেশের গাজিয়াবাদের সাহেবাবাদ শিল্প এলাকায় অবস্থিত। এটি গাজিয়াবাদের প্রধান এবং ব্যস্ততম মেট্রো স্টেশন এবং বৈশালী ব্লু লাইন মেট্রোর সাথে ভবিষ্যতের সংযোগ স্থাপনের প্রস্তাব রয়েছে। গুরুত্বপূর্ণ মল, হাসপাতাল, কলেজ এবং শিল্প এলাকার পাশে অবস্থিত হওয়ায় এই মেট্রো স্টেশন আরও গুরুত্ব পূর্ণ হয়ে ওঠে। বিহার বা বৈশালীতে যাবার জন্য মানুষ মেট্রো স্টেশনের বাইরে থেকে বাস নিতে পারে, এছাড়াও গাজিয়াবাদ ও দিলশাদ গার্ডেনের বিভিন্ন স্থানে জাওয়ার জন্য স্বয়ংক্রিয় রিকশা পাওয়া যায়।
ইতিহাস
এই স্টেশনটি ২০১৬ সালের প্রথম দিকে ডিএমআরসি দ্বারা রেড লাইনের সম্প্রসারণে প্রস্তাবিত হয়েছিল। ২০১৮ সালের ৩০ সেপ্টেম্বর প্রকল্পটির মেয়াদ শেষ হয়েছিল, যখন উদ্বোধন অনুষ্ঠিত হয়েছিল। শেষ পর্যন্ত ২০১৮ সালের ৮ মার্চ নির্মাণ সম্পূর্ণ হয় এবং শনিবার ২০১৯ সালের ৯ মার্চ শনিবার সকাল ৮ টা থেকে বাণিজ্যিক ভাবে যাত্রীদের জন্য মেট্রো স্টেশন (রেড লাইনের পুরো নতুন শাখার সহ) খোলা হয়।
সুযোগ - সুবিধা
মোহন নগর মেট্রো স্টেশনে উপলব্ধ এটিএম গুলি হল- স্টেট ব্যাংক অফ ইন্ডিয়া, এইচডিএফসি ব্যাংক এবং পিএনবি এটিএম। ওয়ার্ড স্কয়ার মল কাছাকাছি অবস্থিত। নারিন্দর মোহন ক্যান্সার হাসপাতালও স্টেশনের কাছাকাছি। আইটিএস কলেজ, আনন্দ ইন্ডাস্ট্রিয়াল এরিয়া এবং বিখ্যাত শিব মন্দির এখানে থেকে সহজেই পৌঁছানো যায়।
আবুল খায়ের চৌধুরী
আবুল খায়ের চৌধুরী যিনি '''রিজু মিঞা নামে পরিচিত। একজন রাজনীতিবিদ ও মাদারীপুর-১ আসনের সংসদ সদস্য ছিলেন।
রাজনৈতিক জীবন
আবুল খায়ের চৌধুরী মাদারীপুর জেলা বিএনপির সদস্য ছিলেন। তিনি ১৯৮৬ ও ১৯৮৮ সালের জাতীয় সংসদে জাতীয় পার্টি থেকে এবং ফেব্রুয়ারি ১৯৯৬ সালের জাতীয় সংসদে বাংলাদেশ জাতীয়তাবাদী দল হতে মাদারীপুর-১ আসন থেকে নির্বাচিত সংসদ সদস্য।  ১৯৮৬-১৯৮৮ মেয়াদে যুব ও ক্রীড়া প্রতিমন্ত্রী হিসেবে দায়িত্ব পালন করেন তিনি।
১৯৯১ সালের জাতীয় সংসদে জাতীয় পার্টি থেকে ও জুন ১৯৯৬ সালের জাতীয় সংসদে বাংলাদেশ জাতীয়তাবাদী দল হতে মাদারীপুর-১ আসন থেকে নির্বাচনে তিনি অংশগ্রহণ করে পরাজিত হন।
সৈয়দা রাশিদা বেগম
সৈয়দা রাশিদা বেগম বাংলাদেশ আওয়ামী লীগের একজন রাজনীতিবিদ। যিনি একাদশ জাতীয় সংসদের সংরক্ষিত নারী আসন-৩৫ থেকে নির্বাচিত জাতীয় সংসদ সদস্য।
রাজনৈতিক ও কর্মজীবন
সৈয়দা রাশিদা বেগম মিরপুর উপজেলা মহিলা আওয়ামী লীগের প্রতিষ্ঠাতা সভাপতি ছিলেন। তিনি মহিলা ও শিশু বিষয়ক মন্ত্রণালয় সম্পর্কিত স্থায়ী কমিটির সদস্য। তিনি একাদশ জাতীয় সংসদের সংরক্ষিত নারী আসন-৩৫ থেকে নির্বাচিত জাতীয় সংসদ সদস্য নির্বাচিত হন। জাতীয় সংসদের স্পিকার ড. শিরীন শারমিন চৌধুরী ২০ ফেব্রুয়ারি ২০১৯ সালে তাকে শপথবাক্য পাঠ করান।
টাইপ ১ ডায়াবেটিস
থাম্ব|অগ্ন্যাশয়ের ইনসুলিন উৎপাদনকারী বিটা কোষগুলি এক্সোসোমগুলি প্রকাশ করে যা ডেন্ড্রিটিক কোষগুলি গ্রহণ করে। ডেন্ড্রিটিক কোষগুলি টি কোষগুলিতে বহিরাগত সামগ্রী উপস্থাপন করে। টি কোষগুলি প্রোটিনকে শত্রু হিসাবে দেখে এবং বিটা কোষগুলি তৈরি করে যা তাদের উৎপাদন করে। টাইপ ১ ডায়াবেটিস (Type 1 diabetes) যা অনেক সময় বাচ্চাদের ডায়াবেটিস বা অপ্রাপ্তবয়স্কদের ডায়াবেটিস (Juvenile diabetes) নামেও পরিচিত, হচ্ছে ডায়াবেটিস বা বহুমূত্ররোগের একটি ধরন যেক্ষেত্রে শরীরে অগ্ন্যাশয় থেকে খুব-ই সামান্য বা কোনো ইনসুলিন উৎপন্ন হয় না। ইনসুলিন হচ্ছে একটি হরমোন যা রক্তের শর্করা শরীরের জন্য ব্যবহার্য করে তুলতে সহায়তা করে। চিকিৎসা করা না হলে শরীরে শর্করার পরিমাণ বেড়ে যায় যা হাইপারগ্লাইসিমিয়া নামে পরিচিত। এই রোগের প্রচলিত লক্ষণের মধ্যে রয়েছে ঘন ঘন প্রস্রাব, তৃষ্ণার্ত হওয়া, ক্ষুধা বৃদ্ধি, এবং ওজন কমে যাওয়া। অতিরিক্ত লক্ষণগুলোর মধ্যে রয়েছে অস্পষ্ট দৃষ্টি, ক্লান্তি অনুভব করা, এবং ক্ষত আরোগ্যে সময় বেশি লাগা বা জটিলতার সৃষ্টি হওয়া। উপসর্গগুলো সচারচর আক্রান্ত হওয়ার পর স্বল্প সময়ের মধ্যেই বিকাশ লাভ করে।
এখন পর্যন্ত টাইপ ১ ডায়াবেটিস হওয়ার কারণ জানা যায়নি। তবে এটি বিশ্বাস করা হয়ে যে বংশগত এবং পরিবেশগত কারণের সমন্বয়ে এই রোগ হতে পারে। পরিবারে কারও এই রোগ থাকলে তা অন্যদের এই রোগে আক্রান্ত হওয়ার ঝুঁকি বাড়ায়। এক্ষেত্রে এই রোগের আক্রান্ত হওয়ার কার্যপ্রণালীটি এমন যে, শরীর স্বতঃঅনাক্রম্যভাবে অগ্ন্যাশয়ের ইনসুলিন উৎপাদকারী বেটা কোষগুলোকে ধ্বংস করা শুরু করে যা শরীরে ইনসুলিনের উৎপাদন ব্যহত করে। রক্তে শর্করার মাত্রা পরীক্ষা বা গ্লাইক্যাটেড হিমোগ্লোবিন (এইচবি১সি বা HbA1C) পরীক্ষার মাধ্যমে ডায়াবেটিস পরীক্ষা করা হয়। শরীরে অটোঅ্যান্টিবডির উপস্থিতি পরীক্ষার মাধ্যমে বহুমূত্ররোগের সবচেয়ে প্রচলিত ধরন টাইপ ২ ডায়াবেটিস থেকে টাইপ ১ ডায়াবেটিসকে পার্থক্য করা সম্ভব।
টাইপ ১ ডায়াবেটিস রোগের নিরাময় বা প্রতিকার এখন পর্যন্ত আবিষ্কৃত হয়নি। এই রোগ নিয়ে সুস্থভাবে বেঁচে থাকার জন্য ইনসুলিন নেওয়া জরুরী। ইনসুলিন থেরাপি ত্বকের নিচে ইনজেকশনের মাধ্যমে বা ইনসুলিন পাম্পের মাধ্যমে গ্রহণ করা সম্ভব। খাদ্যগ্রহণ নিয়ন্ত্রণ এবং শরীরচর্চা বহুমূত্ররোগ নিয়ন্ত্রণ ও ব্যবস্থাপনার একটি অত্যন্ত গুরুত্বপূর্ণ ধাপ। ঠিকমতো চিকিৎসা বা নিয়ন্ত্রণ করা না হলে অনিয়ন্ত্রিত বহুমূত্ররোগ নানা ধরনের শারীরিক জটিলতা সৃষ্টি করতে পারে। তুলনামূলকভাবে ত্বরান্বিত ও গুরুতর জটিলতার মধ্যে রয়েছে ডায়াবেটিক কিটোঅ্যাসিডোসিস এবং ননকিটোটিক হাইপারওসোমোলার কোমা। টাইপ ২ ডায়াবেটিসের দীর্ঘমেয়াদি জটিলতাগুলার মধ্য রয়েছে হৃদরোগ, স্ট্রোক, বৃক্কের অকার্যকারীতা, পায়ের আলসার, এবং চোখের জটিলতা। এছাড়াও অতিরিক্ত ইনসুলিন গ্রহণের ফলে রক্তে শর্করার পরিমাণ কমে যাওয়া সংশ্লিষ্ট জটিলতাও সৃষ্টি হতে পারে।
সকল প্রকার বহুমূত্ররোগের মধ্যে টাইপ ১ ডায়াবেটিসের পরিমাণ আনুমানিক ৫–১০%। বিশ্বজুড়ে কী পরিমাণ মানুষ টাইপ ২ ডায়াবেটিসে আক্রান্ত তা সঠিকভাবে জানা সম্ভব হয়নি তবে ধারণা করা হয় প্রতি বছর প্রায় ৮০,০০০ শিশু নতুন করে এই রোগে আক্রান্ত হচ্ছে। মার্কিন যুক্তরাষ্ট্রে প্রায় ১০ থেকে ৩০ লক্ষ মানুষ এই রোগে আক্রান্ত। এই রোগে আক্রান্ত হওয়ার হার বিশ্বের বিভিন্ন স্থানে বিভিন্ন রকম। উদাহরণস্বরূপ, পূর্ব এশিয়া এবং লাতিন আমেরিকায় প্রতি বছর প্রতি ১ লক্ষে প্রায় ১ জন এই রোগে আক্রান্ত হয়, অপরদিকে স্ক্যান্ডিনেভিয়া অঞ্চলে ও কুয়েতে এই হার প্রতি বছর প্রতি লক্ষে প্রায় ৩০ জন। টাইপ ২ ডায়াবেটিসের সাধারণত শিশু এবং অল্পবয়স্কদের মাঝেই প্রথমে শুরু হয়।
কিং পিং ঝাউ
ঝাউয়ের রাজা পিং ( খ্রিস্টপূর্ব ৭২০এ মৃত্যুবরণ করেন), ব্যক্তিগত নাম জি ইজিউ,। তিনি ছিলেন ঝো রাজবংশের ত্রয়োদশ এবং পূর্ব ঝৌ রাজবংশের প্রথম রাজা।
বাঁশকান্দি ইউনিয়ন
ভৌগোলিক উপাত্ত
বাঁশকান্দি ইউনিয়নের মোট আয়তন ৪,৭৮৭ একর বা ১৯.৩৮ বর্গ কিলোমিটার।। গ্রামের সংখ্যা ২৫টি। ঘরবাড়ির সংখ্যা ৪,২৪৯টি।
শিক্ষা
২০১১ সালের হিসেব অনুযায়ী বাঁশকান্দি ইউনিয়নের সাক্ষরতার হার ৪৬.৩% (পুরুষ ৪৮.৬%, মহিলা ৪৪.২%)।
এমিন ওনাত
মেহমেত এমিন ওনাত (১৯০৮–১৭ জুলাই ১৯৬১) একজন তুর্কি স্থপতি, আইটিইউ-এর প্রাক্তন রেক্টর, চেম্বার অফ আর্কিটেক্টের ১ নম্বর সদস্য ও ইস্তাম্বুল ডেপুটির প্রাক্তন ডিপি (১৯৫৪-১৯৫৭)। এমিন ওনাত তুরস্কের স্থাপত্যের ক্ষেত্রে একটি বিশেষ স্থান অর্জন করেছেন। তিনি আইটিইউ স্থাপত্য অনুষদের সংগঠনে কাজ করেছেন এবং জাতীয় ও আন্তর্জাতিক পর্যায়ে বিখ্যাত হয়েছেন।
জীবনী
তিনি ১৯১০ সালে ইস্তাম্বুলে জন্মগ্রহণ করেন। তিনি বেয়াযিত নুমুনে স্কুল ও ভেফা সুলতানিসিতে তার মাধ্যমিক শিক্ষা সম্পন্ন করেন। তিনি ১৯২৬ সালে প্রকৌশল স্নাতক বিদ্যালয়ে প্রবেশ করেন। ১৯৩০ সালে তার অসামান্য কৃতিত্বের কারণে তৃতীয় বর্ষে থাকাকালে, তিনি ফিরে আসার পর একজন প্রভাষক হিসেবে নির্বাচিত হন ও জুরিখ প্রযুক্তিগত বিশ্ববিদ্যালয়ে পাঠানো হয়। সেখানে তিনি অটো রুডলফ সালভিসবার্গের ছাত্র হন।
১৯৩৪ সালে, তিনি স্থাপত্য বিভাগ থেকে প্রথম পদে স্নাতক হন ও স্বদেশে ফিরে আসেন। ১৯৩৫ সালে, তিনি প্রকৌশল স্নাতক বিদ্যালয়ে স্থাপত্য বিভাগে সহযোগী অধ্যাপকের উপাধি লাভ করেন ও অধ্যাপক ডেবের সাথে কাজ করা শুরু করেন। ১৯৩৭ সালে তার প্রথম দাপ্তরিক মিশন ও কাজ হিসেবে তিনি ইলদিজ প্রযুক্তিগত বিশ্ববিদ্যালয়ের জন্য ইলদিজ প্রাসাদে একটি বিদ্যালয় হিসাবে ক্যাম্পাস ও প্রিন্সেস অফিসের রূপান্তর করার প্রকল্পগুলোর নকশা করা ও তত্ত্বাবধান করেন, যেটিতে তিনি ১৯৩৬ সালে যোগদান করেন। শিক্ষাবিদ ১৯৩৮ সালে, তিনি অধ্যাপকের উপাধি লাভ করেন ও স্থাপত্য শাখার প্রধান হিসাবে নিযুক্ত হন, যা উচ্চ প্রকৌশল বিদ্যালয়ের একটি বিকল্প। ১৯৪২-৪৩ সালে, তিনি ইলদিজে চারুকলার পরে প্রথম স্বাধীন স্থাপত্য বিভাগ প্রতিষ্ঠা করেন ও ১৯৪৪ সাল পর্যন্ত এটি পরিচালনা করেন।
তিনি স্থপতি আহমেত ওরহান আরদার সাথে ১ মার্চ, ১৯৪১ তারিখে আনাতকাবিরের জন্য সূচিত আন্তর্জাতিক প্রতিযোগিতায় অংশগ্রহণ করেছিলেন। তাদের তৈরি করা প্রকল্পটি ৪৯টি প্রকল্পের মধ্যে প্রথম হিসেবে নির্বাচিত হয়। তিনি ওরহান আরদার সাথে ১৯৪৪-১৯৫৩ সালের মধ্যে বাস্তবায়িত প্রকল্পগুলোর ব্যবস্থাপনা ও নির্মাণের নিয়ন্ত্রণ পরিচালনা করেছিলেন।
তিনি ১৯৪৩ সালে সাধারণ অধ্যাপক হন। ১৯৪৪ সালে যখন প্রকৌশল স্নাতক বিদ্যালয় ইস্তাম্বুল প্রযুক্তিগত বিশ্ববিদ্যালয়ে রূপান্তরিত হয়, তখন তিনি নবনির্মিত স্থাপত্য অনুষদের প্রথম ডিন হিসেবে নির্বাচিত হন। তিনি ১৯৪৬ সালে রয়্যাল ইনস্টিটিউট অফ ব্রিটিশ আর্কিটেক্টসের সম্মানসূচক সদস্য নির্বাচিত হন। তিনি ১৯৫০-১৯৫৩ সালের মধ্যে আইটিইউর রেক্টর ছিলেন। ১৯৫৬ সালে, হ্যানোভার প্রযুক্তিগত বিশ্ববিদ্যালয় এমিন ওনাতকে ৬ জন বিদেশী বিজ্ঞানী ও শিল্পীর সাথে একটি সম্মানসূচক ডক্টরেট প্রদান করে, যাদেরকে তারা ১২৫ তম বার্ষিকীর জন্য বেছে নিয়েছিলো। এমিন ওনাত আন্তর্জাতিক অঙ্গনে তুর্কি স্থাপত্য ও তুর্কি স্থপতিদের প্রতিনিধিত্ব করেন। ১৯৫৩ সালে, তিনি আন্তর্জাতিক স্থপতি ইউনিয়নের তুরস্ক বিভাগ তৈরি করেন।
তিনি ডেমোক্র্যাট পার্টি থেকে দশম অধিবেশন ইস্তাম্বুলের সংসদ সদস্য হয়েছিলেন।
চেম্বার অফ আর্কিটেক্টসের ১ নম্বর সদস্য অর্ডিন্যারিয়াস প্রফেসর হালিদ এমিন ওনাত ১৭ জুলাই ১৯৬১ সালে হার্ট অ্যাটাকের ফলে মারা যান।
কর্ম
থাম্ব|230x230পিক্সেল| [[আনাতকাবির|আনাতকাবিরের সমাধি অংশ, যা তিনি ওরহান আরদার সাথে নকশা করেন।]]
সাইলেন্স (২০১৬-এর চলচ্চিত্র)
সাইলেন্স (Silence) হল মার্টিন স্কোরসেজি পরিচালিত ২০১৬ সালের মহাকাব্যিক ঐতিহাসিক নাট্যধর্মী চলচ্চিত্র। শুসাকু এন্দোর ১৯৬৬ সালের একই নামের উপন্যাস অবলম্বনে চলচ্চিত্রটির চিত্রনাট্য রচনা করেছেন জে ককস ও স্কোরসেজি। জাপানের নাগাসাকির পটভূমিতে নির্মিত চলচ্চিত্রটির সম্পূর্ণ চিত্রধারণ করা হয় তাইওয়ানে, সেখানকার তাইপে ও তাইচুঙের স্টুডিওতে ও হুয়ালিয়েন কাউন্টির বিভিন্ন স্থানে। এতে শ্রেষ্ঠাংশে অভিনয় করেন অ্যান্ড্রু গারফিল্ড, অ্যাডাম ড্রাইভার, লিয়াম নিসন, তাদানোবু আসানো ও সিয়ারান হিন্দস। এতে দুজন জেসুইত যাজকের গল্প বর্ণিত হয়েছে, যারা পর্তুগাল থেকে ম্যাকাও হয়ে ইদো-যুগের জাপানে তাদের নিখোঁজ গুরুকে খুঁজতে ও ক্যাথলিক খ্রিস্টানবাদ প্রচার করতে এসেছেন। সাইলেন্স দ্য লাস্ট টেম্পটেশন অব ক্রাইস্ট (১৯৮৮) ও কুনডুন (১৯৯৭)-এর পর ধর্মীয় ব্যক্তিদের নিয়ে নির্মিত স্কোরসেজির তৃতীয় চলচ্চিত্র।
স্কোরসেজির দীর্ঘসময়ের পরিকল্পিত এই কাজটিতে ২৫ বছরের অধিক সময় লাগে। ২০১৬ সালের ২৯শে নভেম্বর রোমে চলচ্চিত্রটির উদ্বোধনী প্রদর্শনী হয় এবং ২৩শে ডিসেম্বর মার্কিন যুক্তরাষ্ট্রে মুক্তি পায়। বক্স অফিসে ব্যর্থ হলেও চলচ্চিত্রটি ইতিবাচক পর্যালোচনা অর্জন করে। ন্যাশনাল বোর্ড অব রিভিউ ও আমেরিকান ফিল্ম ইনস্টিটিউট সাইলেন্স ছবিটিকে তাদের বর্ষসেরা ১০ চলচ্চিত্রের তালিকায় স্থান দেয়। এছাড়া চলচ্চিত্রটি ৮৯তম একাডেমি পুরস্কারের শ্রেষ্ঠ চিত্রগ্রহণ বিভাগে মনোনয়ন লাভ করে।
পুনিত পাঠক
পুনিত পাঠক (पुनीत पाठक, Punit Pathak; জন্ম: ১ নভেম্বর ১৯৮৬) হলেন একজন ভারতীয় নৃত্যশিল্পী, নৃত্য পরিকল্পনাকারী এবং চলচ্চিত্র অভিনেতা। তিনি ডান্স ইন্ডিয়া ডান্সের দ্বিতীয় মৌসুমে অংশগ্রহণ করার মাধ্যমে টেলিভিশন জগতে পদার্পণ করেন। এছাড়াও তিনি ফিয়ার ফ্যাক্টর: খাত্রোঁ কে খিলাড়ি ৯-এ একজন প্রতিযোগী হিসেবে অংশগ্রহণ করেছিলেন, যেখানে তিনি শিরোপা জয়লাভ করেছিলেন। অন্যদিকে ২০১৩ সালে, তিনি রেমো ডি'সুজা পরিচালিত বলিউড চলচ্চিত্র এবিসিডি: এনিবডি ক্যান ড্যান্সে অভিনয়ের মাধ্যমে বলিউডে পদার্পণ করেন।
প্রারম্ভিক জীবন
পুনিত পাঠক ১৯৮৬ সালের ১লা নভেম্বর তারিখে ভারতের মহারাষ্ট্রের মুম্বইয়ে জন্মগ্রহণ করেছেন। কিশোরকালে, তিনি একজন ক্রিকেটার অথবা চলচ্চিত্র নির্মাতা হওয়ার স্বপ্ন দেখেছিলেন। কলেজে পড়াকালীন, তিনি নৃত্যের প্রতি আগ্রহী হয়ে উঠেছিলেন। কিন্তু পুনিতের বাবা তার এই সিদ্ধান্তের বিরোধিতা করেছিলেন, কেননা তার চেয়েছিলেন পুনিত যেন তার সংস্থা পুনিত ইয়ার্ন এজেন্সি প্রাইভেট লিমিটেড-এর দেখাশোনা করে। পুনিত ও তার বাবার মধ্যে এই বিষয় নিয়ে অনেক লড়াই হয়েছে। তবে পুনিতের ছোট ভাই নৃত্যশিল্পী হওয়ার স্বপ্নটি ত্যাগ করে উক্ত ব্যবসায়ের দায়িত্ব নিয়েছিলেন।
কর্মজীবন
পুনিত জি টিভিতে প্রচারিত নৃত্য বিষয়ক আপাতবাস্তব টেলিভিশন অনুষ্ঠান ডান্স ইন্ডিয়া ডান্সের দ্বিতীয় আসরে একজন প্রতিযোগী হিসেবে অংশগ্রহণ করার মাধ্যমে নৃত্যে তার কর্মজীবন শুরু করেছিলেন। পরবর্তীতে তিনি ২০১৩ সালে মুক্তিপ্রাপ্ত হিন্দি ভাষার চলচ্চিত্র এবিসিডি: এনিবডি ক্যান ড্যান্সে চান্দু চরিত্রে অভিনয় করার মধ্য দিয়ে তার অভিনয় জীবন শুরু করেছিলেন। নৃত্য পরিকল্পনাকারী হিসেবে তিনি ঝলক দিখলা যায় কাজ করেছেন। তিনি জি টিভিতে প্রচারিত ডান্স ইন্ডিয়া ডান্সের পঞ্চম আসরে একজন বিচারকের দায়িত্ব পালন করেছেন। অতঃপর তিনি স্টার প্লাসে প্রচারিত নৃত্য বিষয়ক অনুষ্ঠান ডান্স প্লাসের দ্বিতীয় আসরে একজন পরামর্শদাতা হিসেবে কাজ করেছেন। এছাড়াও তিনি ডান্স চ্যাম্পিয়নে নৃত্য পরিকল্পনাকারীর দায়িত্ব পালন করেছেন। ২০১৯ সালে, তিনি কালার্স টিভিতে প্রচারিত আপাতবাস্তব টেলিভিশন অনুষ্ঠান ফিয়ার ফ্যাক্টর: খাত্রোঁ কে খিলাড়ি ৯-এ একজন প্রতিযোগী হিসেবে অংশগ্রহণ করেছিলেন, যেখানে তিনি শিরোপা জয়লাভ করেছিলেন। তার নৃত্য দল ঈশা আম্বানির সংগীত অনুষ্ঠানে নৃত্য পরিবেশন করেছিল। একই সাথে, একই বছরের আইপিএল ফাইনালের নৃত্যও তিনি পরিকল্পনা করেছিলেন। পরবর্তীতে তিনি খাত্রা খাত্রা খাত্রায় একজন অতিথি হিসেবে উপস্থিত হয়েছিলেন। ২০২০ সালে, তিনি স্ট্রিট ড্যান্সার নামক চলচ্চিত্রে ইন্দ্র সিং নারুলার চরিত্রে অভিনয় করেছেন।
ব্যক্তিগত জীবন
২০২০ সালের ২৬শে আগস্ট তারিখে, নিধি মুনি সিংয়ের সাথে তিনি বাগদত্ত সম্পন্ন করেছেন।
শ্যাম পার্ক মেট্রো স্টেশন
শ্যাম পার্ক মেট্রো স্টেশন দিল্লির মেট্রোর রেড লাইনে অবস্থিত। এটি উত্তর প্রদেশের গাজিয়াবাদের সাহেবাবাদ শিল্প এলাকা এলাকায় অবস্থিত।
ইন্টারনেট পর্নোগ্রাফি
থাম্ব|ইন্টারনেটে পর্নোগ্রাফি সার্চ রেট ইন্টারনেট পর্নোগ্রাফি হল এমন পর্নোগ্রাফি যা মূলত ওয়েবসাইটগুলো, পিয়ার-টু-পিয়ার ফাইল শেয়ারিং বা ইউজনেট নিউজগ্রুপগুলির মাধ্যমে ইন্টারনেটে প্রবেশ করা যায়। ১৯৯০ এর দশকের শেষের দিকে ওয়ার্ল্ড ওয়াইড ওয়েব -এর ব্যাপক জনপ্রিয়তা ইন্টারনেটে পর্নোগ্রাফির বিকাশ ঘটায়।
২০১৫ সালের একটি সমীক্ষায় পাওয়া যায় যে, গত কয়েক দশক ধরে পর্নোগ্রাফি দেখার ক্ষেত্রে "একটি বড় লাফ", ১৯৭০-এর দশক থেকে ১৯৮০-এর দশকে জন্মগ্রহণকারীদের মধ্যে সবচেয়ে বেশি বৃদ্ধি ঘটেছিল। ১৯৮০ এর দশকের পরে যে শিশুরা জন্মগ্রহণ করেছিল তারা এমন এক পৃথিবীতে বেড়ে উঠেছে যেখানে তাদের কিশোর বয়সে ইন্টারনেটের অ্যাক্সেস রয়েছে।
২০১৮ অনুযায়ী একটি একক কোম্পানি মাইন্ডগিক মালিকানাধীন এবং অনেক জনপ্রিয় পর্ন ওয়েবসাইট পর্নহাব, রেডটিউব এবং ইউপর্নের মত সাইট পরিচালনা করে। সেইসাথে প্রাপ্তবয়স্ক চলচ্চিত্র ব্রেজার্স, ডিজিটাল প্লেগ্রাউন্ড, ম্যান ডট কম, রিয়ালিটি কিংস, এবং শিন কোডির প্রযোজক ও বটে। যদিও এটি এক্সহামস্টার এবং এক্সভিডিওস ওয়েবসাইটগুলির মালিক নয়। এটি একচেটিয়া হিসাবে অভিযোগ করা হয়।
ওয়ার্ল্ড ওয়াইড ওয়েবের আগে
পর্নোগ্রাফিকে ওয়ার্ল্ড ওয়াইড ওয়েবের সম্প্রসারণের পেছনের অন্যতম চালিকা শক্তি হিসাবে বিবেচনা করা হচ্ছে, এর আগে ক্যামকর্ডার ভিসিআর এবং কেবল টেলিভিশনগুলির মতো। এক সময় ইন্টারনেট মূলত একটি একাডেমিক এবং সামরিক নেটওয়ার্ক ছিল এবং ইন্টারনেটের ব্যাপক ব্যবহার ছিল না। প্রারম্ভিক গোফার/এফটিপি সাইটগুলির মধ্যে একটি টুডলফ্টে ছিল এবং এটি ১৭ তলায় ডিজিটাল আর্কাইভ নামে পরিচিত ছিল। এই ছোট চিত্রের সংরক্ষণাগারে কিছু নিম্নমানের স্ক্যান করা অশ্লীল চিত্র রয়েছে যা প্রাথমিকভাবে বেনামে যে কারও কাছে পাওয়া যায়, তবে শীঘ্রই সাইটটি কেবল নেদারল্যান্ডসের অ্যাক্সেসে সীমাবদ্ধ হয়ে পড়ে।
ইউজনেট গ্রুপ
১৯৯০-এর দশকের গোড়ার দিকে ইউজনেট নিউজগ্রুপগুলি সংকীর্ণ ব্যান্ডউইথের উপরে চিত্র ভাগ করে নেওয়ার প্রাথমিক উপায় সরবরাহ করেছিল। নব্বইয়ের দশকের গোড়ার দিকে পোস্টের সংখ্যা দ্রুত বৃদ্ধি পেয়েছিল তবে চিত্রের গুণমান পোস্ট করা যেতে পারে এমন ফাইলগুলির আকারের সীমাবদ্ধ ছিল।
পর্নোগ্রাফিক চিত্রগুলি ছড়িয়ে দেওয়ার জন্যও এই পদ্ধতিটি ব্যবহৃত হত, যা সাধারণত প্রাপ্তবয়স্ক ম্যাগাজিনগুলি থেকে স্ক্যান করা হত। এই ধরনের বিতরণটি সাধারণত বিনামূল্যে ছিল (ইন্টারনেট অ্যাক্সেসের জন্য ফি ব্যতীত) এবং অজানা পরিচয় সরবরাহ করেছিল। বেনামে এটি কপিরাইট বিধিনিষেধ উপেক্ষা করার পাশাপাশি আপলোডার এবং ডাউনলোডারদের পরিচয় সুরক্ষিত করে। এই সময়সীমার চারপাশে অশ্লীল বুলেটিন বোর্ড সিস্টেমগুলি যেমন রাস্টি এন এডি'র মাধ্যমেও অশ্লীল চিত্র বিতরণ করা হয়েছিল। এই বিবিএস ব্যবহারকারীদের অ্যাক্সেসের জন্য চার্জ করতে পারে, যা প্রথম বাণিজ্যিক অনলাইন পর্নোগ্রাফির দিকে নিয়ে যায়।
বিনামূল্যে বনাম বাণিজ্যিক
ওয়েবে, বাণিজ্যিক এবং ফ্রি পর্নোগ্রাফি উভয় প্রকার সাইট রয়েছে। কোনও পর্নোগ্রাফি সাইটের ব্যান্ডউইথের ব্যবহার তুলনামূলকভাবে বেশি এবং কোনও ফ্রি সাইট বিজ্ঞাপনের মাধ্যমে উপার্জন করতে পারে সেই ব্যান্ডউইথের ব্যয় কমাতে পর্যাপ্ত নাও হতে পারে। ফ্রি পর্নোগ্রাফি ওয়েবসাইটের বাজারে সাম্প্রতিক একটি প্রবেশিকা হ'ল থাম্বনেইল গ্যালারী পোস্ট সাইট। এগুলি এমন বিনামূল্যে ওয়েবসাইট যা বাণিজ্যিক সাইটের লিঙ্ক পোস্ট করে। কিছু ফ্রি ওয়েবসাইট প্রাথমিকভাবে এই ছোট ছোট নমুনা সাইট আপ টু ডেট রাখার মাধ্যমে পোর্টাল হিসাবে কাজ করে। কোনও ব্যবহারকারী যখন কোনও ফ্রি থাম্বনেল গ্যালারী সাইট থেকে ক্লিক করার পরে কোনও বাণিজ্যিক সাইটে সাবস্ক্রিপশন ক্রয় করেন, বাণিজ্যিক সাইটটি বিনামূল্যে সাইটের মালিককে অর্থ প্রদান করে। প্রাপ্তবয়স্কদের সামগ্রী সরবরাহ করার জন্য বিভিন্ন ধরনের সাইট রয়েছে।
ইউজনেট
ইন্টারনেটে পর্নোগ্রাফির আর একটি মুক্ত উৎস হ'ল ইউজনেট নিউজগ্রুপ যা এই জাতীয় সামগ্রীর প্রথম বাড়ি ছিল। নিউজগ্রুপগুলি দুর্বলভাবে সংগঠিত এবং বিষয়বস্তু টপিক-বহির্ভূত অথবা স্প্যাম হিসাবে প্লাবিত হতে থাকে। বাণিজ্যিক সফ্টওয়্যার এবং ওয়েবসাইটগুলি এমনভাবে উপলভ্য যা কখনও কখনও থাম্বনেইল চিত্রের গ্যালারী সহ নিউজগ্রুপগুলিতে চিত্র বা ভিডিওগুলি ব্রাউজ করার অনুমতি দেয়।
পিয়ার টু পিয়ার
পিয়ার-টু-পিয়ার ফাইল শেয়ারিং নেটওয়ার্কগুলি পর্নোগ্রাফিতে ফ্রি অ্যাক্সেসের অন্য রকম ফর্ম। এই জাতীয় নেটওয়ার্কগুলি কপিরাইটযুক্ত সংগীত এবং চলচ্চিত্রগুলি অবৈধভাবে ভাগ করে নেওয়ার সাথে যুক্ত হয়েছে, তবে পর্নোগ্রাফি ফাইল ভাগ করে নেওয়ার জন্য একটি জনপ্রিয় ব্যবহার। অনেক বাণিজ্যিক সাইট এই প্রবণতাটিকে স্বীকৃতি দিয়েছে এবং পিয়ার-টু-পিয়ার নেটওয়ার্কগুলিতে তাদের সামগ্রীর বিনামূল্যে নমুনা বিতরণ শুরু করেছে।
চিত্র ফাইল
অশ্লীল চিত্রগুলি ছবি বা ম্যাগাজিন থেকে কম্পিউটারে স্ক্যান করা যেতে পারে, একটি ডিজিটাল ক্যামেরা থেকে বা একটি ভিডিও থেকে একটি ফ্রেম কোনও অশ্লীল ওয়েবসাইটে আপলোড করা যেতে পারে। এই চিত্রগুলির জন্য জেপিইজি ফরমেট অন্যতম সাধারণ ফরমেট। অন্য ফরমেটটি হ'ল জিআইএফ যা কোনও অ্যানিমেটেড চিত্র সরবরাহ করতে পারে।
শুজা শাহ দুররানি
শুজা শাহ দুররানি (শাহ শুজা, শুজা আল-মুলক নামেও পরিচিত) (৪ নভেম্বর ১৭৮৫ – ৫ এপ্রিল ১৮৪২) দুররানি সাম্রাজ্যের শাসক। তিনি ১৮০৩ থেকে ১৮০৯ এবং ১৮৩৯ থেকে ১৮৪২ খ্রিষ্টাব্দে মৃত্যুর আগপর্যন্ত শাসন করেছেন। তিনি ছিলেন তিমুর শাহ দুররানির পুত্র।
ইন্টারনেট পর্নোগ্রাফি
ভিডিও ফাইল এবং স্ট্রিমিং ভিডিও
পর্নোগ্রাফিক ভিডিও ক্লিপগুলি এমপিইজি, ডাব্লুএমভি এবং কুইকটাইম সহ বেশ কয়েকটি ফরমেটে বিতরণ করা যেতে পারে। সম্প্রতি ভিসিডি এবং ডিভিডি চিত্র ফাইলগুলি বিতরণের অনুমতি দেয়। অনেক বাণিজ্যিক পর্ন সাইট বিদ্যমান যা কাউকে অশ্লীল স্ট্রিমিং ভিডিও দেখার অনুমতি দেয়। সম্প্রতি (২০০৬ এর মাঝামাঝি), কিছু ইন্টারনেট পর্নোগ্রাফি সাইটগুলি ডাব্লুএমভি এইচডি ফর্ম্যাটে হাই ডেফিনিশন ভিডিও সরবরাহ করা শুরু করেছে।
শুজা শাহ দুররানি
অবয়ব
মাউন্টস্টুয়ার্ট‌ এলফিনস্টোন লিখেছেন, "কাবুলের বাদশাহ [শাহ শুজা] সুদর্শ‌ন ব্যক্তি"। এলফিনস্টোন যখন তার সাথে সাক্ষাত করেন তখন শুজা শাহ ব্রেসলেটে কোহিনূর হীরা পরিধান করে ছিলেন। এলফিনস্টোনের সফরসঙ্গী উইলিয়াম ফ্রেসার বলেছেন যে তিনি পাঁচফুট ছয় ইঞ্চি দীর্ঘ ছিলেন এবং তার গায়ের রং ফর্সা হলেও মলিন ছিল। তার দাড়ি ছিল ঘন ও কালো বর্ণের। তিনি আরও বলেছেন যে তার গলার স্বর উচ্চ ছিল।
ইন্টারনেট পর্নোগ্রাফি
ভিডিও ফাইল এবং স্ট্রিমিং ভিডিও
২০০৬ সালের মাঝামাঝি থেকে, ইউটিউব ধারণার উপর ভিত্তি করে বিজ্ঞাপন-সমর্থিত ফ্রি অশ্লীল ভিডিও হোস্টিং পরিষেবা ওয়েবসাইটগুলি উপস্থিত হয়েছে। পর্ন ২.০ হিসাবে উল্লেখ করা, এই সাইটগুলি ব্যবহারকারী কর্তৃক আপলোড করা ভিডিওগুলি বিতরণ করতে সাধারণত ফ্ল্যাশ প্রযুক্তি ব্যবহার করে; এর মধ্যে রয়েছে ব্যবহারকারী-উৎপাদিত সামগ্রী পাশাপাশি বাণিজ্যিক পর্ন চলচ্চিত্রের দৃশ্য এবং অশ্লীল ওয়েবসাইটগুলির বিজ্ঞাপন ক্লিপগুলি।
শুজা শাহ দুররানি
বিয়ে
১৮০৩ খ্রিষ্টাব্দে ক্ষমতা লাভের পর বারাকজাইদের সাথে বৈরিতা সমাপ্ত করে তাদের ক্ষমা করে দেন। মিত্রতা স্থাপনের জন্য তিনি বারাকজাই রমণী ওয়াফা বেগমকে বিয়ে করেছিলেন।
ইন্টারনেট পর্নোগ্রাফি
ওয়েবক্যামে
ইন্টারনেটের আবির্ভাবের সাথে প্রাপ্ত বয়স্ক সামগ্রীর আর একটি ফরমেট হ'ল লাইভ ওয়েবক্যাম । ওয়েবক্যামের বিষয়বস্তুগুলিকে সাধারণত দুটি বিভাগে বিভক্ত করা যায়: প্রাপ্ত বয়স্ক পেসাইটের সদস্যদের দেওয়া গ্রুপ শো এবং ১-অন-১ বেসরকারী সেশনগুলি সাধারণত প্রতি দর্শন অনুযায়ী বেতনের ভিত্তিতে বিক্রি হয়। লাইভ ওয়েবক্যামগুলি স্ট্রিম করার জন্য বর্তমানে সর্বাধিক জনপ্রিয় ভিডিও ফরমেটটি হ'ল ফ্ল্যাশ ভিডিও এফএলভি ।
শুজা শাহ দুররানি
ক্ষমতাচ্যুতি, বন্দীত্ব ও মিত্রতা
শুজা শাহ ১৭৯৮ থেকে ১৮০১ খ্রিষ্টাব্দ পর্যন্ত হেরাতের গভর্নর ছিলেন। তার ভাই জামান শাহ দুররানির ক্ষমতাচ্যুতির পর ১৮০১ এর অক্টোবরে তিনি নিজেকে আফগানিস্তানের বাদশাহ দেন। কিন্তু তিনি মূলত ১৮০৩ খ্রিষ্টাব্দের ১৩ জুলাই ক্ষমতা লাভ করেছিলেন।
আফগানিস্তান ও ভারতে রুশ আক্রমণ প্রতিহত করার জন্য শুজা শাহ ও ব্রিটেনের মধ্যে ১৮০৯ খ্রিষ্টাব্দে মিত্রতা স্থাপিত হয়।
ইন্টারনেট পর্নোগ্রাফি
অন্যান্য ফর্ম্যাট
অন্যান্য ফরমেটগুলির মধ্যে পাঠ্য এবং অডিও ফাইল অন্তর্ভুক্ত রয়েছে। অশ্লীল ও যৌন গল্পগুলি, পাঠ্য ফাইল, ওয়েব পৃষ্ঠাগুলি এবং মেসেজ বোর্ড এবং নিউজ গ্রুপগুলির মাধ্যমে বিতরণ করা হলেও, আধা-জনপ্রিয়, অডিও পর্নো, এমপি৩ এবং এফএলভি এর মতো ফর্ম্যাটগুলির মাধ্যমে জনপ্রিয়তা বৃদ্ধি পেয়েছে। অডিও পর্নে যৌনতা বা নিছক যৌন গল্প পড়ার রেকর্ডিং অন্তর্ভুক্ত থাকতে পারে।
শুজা শাহ দুররানি
ক্ষমতাচ্যুতি, বন্দীত্ব ও মিত্রতা
১৮০৯ খ্রিষ্টাব্দের জুনে মাহমুদ শাহ দুররানি তাকে ক্ষমতাচ্যুত করেন। এরপর শুজা শাহ ভারতে নির্বাসনে যান। ভারতে তিনি জাহানদাদ খান বামিজাই কর্তৃক ধৃত ও বন্দী হন। তাকে প্রথমে এটক (১৮১১-১২) ও পরে কাশ্মির (১৮১২-১৩) নিয়ে যাওয়া হয়েছিল। মাহমুদ শাহর উজির ফতেহ খান রণজিৎ সিঙের বাহিনীর সাথে কাশ্মির আক্রমণ করলে শুজা শাহ শিখদের সাথে যাওয়ার সিদ্ধান্ত নেন। ১৮১৩ থেকে ১৮১৪ পর্যন্ত তিনি লাহোরে ছিলেন। নিজের স্বাধীনতার বিনিময়ে তিনি কোহিনুর হীরা রণজিৎ সিংকে দিয়ে দেন এবং মুক্তি পান। প্রথমে তিনি পাঞ্জাবে থাকলেও পরে তিনি লুধিয়ানা চলে যান। লুধিয়ানায় তার অবস্থানস্থল বর্তমানে সদর পোস্ট অফিস কর্তৃক ব্যবহৃত হয় এবং ভবনের ভেতরে একটি সাদা মার্বেল পাথর দেখা যায় যা তার অবস্থান নির্দেশ করে।
ইন্টারনেট পর্নোগ্রাফি
অন্যান্য ফর্ম্যাট
চিত্র এবং পাঠ্য সমন্বিত ওয়েবটিজগুলির মধ্যে সংমিশ্রণ ফরমেটটগুলিও প্রকাশ পেয়েছে।
শুজা শাহ দুররানি
ক্ষমতাচ্যুতি, বন্দীত্ব ও মিত্রতা
১৮৩৩ খ্রিষ্টাব্দে শুজা শাহ দুররানি ও রণজিৎ সিঙের মধ্যে সমঝোতা হয় যে শুজা শাহ পাঞ্জাবের মধ্য দিয়ে নিজ বাহিনী নিয়ে অগ্রসর হতে পারবেন এবং তারা যদি পেশাওয়ার দখল করতে পারে তবে বিনিময় হিসেবে পেশাওয়ার শিখদের হাতে দিতে হবে। পরের বছর শুজা কান্দাহারের দিকে যাত্রা করেন এবং অন্যদিকে হরি সিং নালওয়ার নেতৃত্বে শিখরা পেশাওয়ার আক্রমণ করে। জুলাই মাসে শুজা শাহ কান্দাহারে দোস্ত মুহাম্মদ খানের অধীন আফগানদের কাছে প্রায় পরাজিত হয়ে পালিয়ে যান। শিখরা অন্যদিকে পেশাওয়ার দখল করে নেয়।
ইন্টারনেট পর্নোগ্রাফি
আইনি অবস্থা
ইন্টারনেট একটি আন্তর্জাতিক নেটওয়ার্ক এবং বর্তমানে পর্নোগ্রাফি নিয়ন্ত্রণকারী কোনও আন্তর্জাতিক আইন নেই; প্রতিটি দেশ ইন্টারনেট পর্নোগ্রাফির সাথে আলাদাভাবে ডিল করে। যারা পর্নোগ্রাফি অ্যাক্সেস করেন তাদের ক্ষেত্রে এটি প্রযোজ্য নয়, যদিও তাদের দেশের স্থানীয় আইনে তাদের বিরুদ্ধে মামলা করা যেতে পারে। ইন্টারনেটে পর্নোগ্রাফি বিরোধী আইনগুলি প্রয়োগের সমস্যাগুলির কারণে, যে দেশগুলি পর্নোগ্রাফির অ্যাক্সেসকে নিষিদ্ধ বা অত্যধিকভাবে বাধা দেয় তারা নাগরিকদের যেমন কন্টেন্ট ফিল্টার নিযুক্ত করার ক্ষেত্রে অ্যাক্সেস সীমাবদ্ধ করার পদ্ধতি অবলম্বন করে।
শুজা শাহ দুররানি
ক্ষমতাচ্যুতি, বন্দীত্ব ও মিত্রতা
দোস্ত মুহাম্মদ খানের সাথে লড়াইয়ের জন্য ১৮৩৮ খ্রিষ্টাব্দে তিনি ব্রিটিশ ও রণজিৎ সিঙের সমর্থন পান। এর ফলে প্রথম ইঙ্গ-আফগান যুদ্ধের (১৮৩৮-১৮৪২) সূচনা হয়। ১৮৩৯ এর ৭ আগস্ট ব্রিটিশরা শুজা শাহকে ক্ষমতায় বসায়। কিন্তু ব্রিটিশরা চলে যাওয়ার পর তিনি ক্ষমতায় থাকতে পারেননি। ১৯৪২ খ্রিষ্টাব্দের ৫ এপ্রিল তিনি শুজাউদ্দৌলার হাতে নিহত হন।
ইন্টারনেট পর্নোগ্রাফি
আইনি অবস্থা
ইন্টারনেট পর্নোগ্রাফির একটি ক্ষেত্র যা সংক্ষিপ্তকরণের সর্বাধিক প্রয়াসের লক্ষ্য হয়ে উঠেছে তা হ'ল শিশু পর্নোগ্রাফি। এ কারণে, মার্কিন যুক্তরাষ্ট্রে অবস্থিত বেশিরভাগ ইন্টারনেট পর্নোগ্রাফি ওয়েবসাইটগুলি তাদের প্রথম পৃষ্ঠায় একটি নোটিশ দেয় যে, তারা ১৮ ইউএসসি বিভাগ ২২৫৭ মেনে চলে, যার ফটোগ্রাফগুলিতে চিত্রিত ব্যক্তির বয়স সম্পর্কিত রেকর্ড রাখা দরকার, পাশাপাশি নাম প্রকাশ করা সংস্থা রেকর্ড রক্ষক। মার্কিন যুক্তরাষ্ট্রের বাইরের কিছু সাইট অপারেটররা তাদের ওয়েবসাইটগুলিতে এই সম্মতি বিবরণীটি অন্তর্ভুক্ত করতে শুরু করেছে।
এপ্রিল ৮, ২০০৮ এভিল অ্যাঞ্জেল এবং এর মালিক জন স্টাগলিয়ানোকে ফেডারাল আদালতে একাধিক অশ্লীলতার অভিযোগে অভিযুক্ত করা হয়েছিল।
শিশু পর্নোগ্রাফি
শিশু পর্নোগ্রাফি কীভাবে পুনরুৎপাদন ও প্রচারিত হয় তা ইন্টারনেটের আমূল পরিবর্তন হয়েছে এবং মার্কিন যুক্তরাষ্ট্রের বিচার বিভাগের মতে, "শিশু পর্নোগ্রাফির উপলব্ধতা, অ্যাক্সেসযোগ্যতা এবং ভলিউম" এর ব্যাপক বৃদ্ধি ঘটেছে। শিশু পর্নোগ্রাফির উৎপাদন খুব লাভজনক, এক বছরে কয়েক বিলিয়ন ডলার এবং এটি কেবল পেডো ফাইলে সীমাবদ্ধ নেই।
২০০৬ সালে ইন্টারন্যাশনাল সেন্টার ফর মিসিং অ্যান্ড এক্সপ্লোয়েটেড চিলড্রেন (আইসিএমইসি) তৎকালীন ১৮৪ টি ইন্টারপোল সদস্য দেশগুলিতে শিশু পর্নোগ্রাফি আইন উপস্থিত থাকার বিষয়ে অনুসন্ধানের একটি প্রতিবেদন প্রকাশ করেছিল। এটি পরবর্তীকালে সংস্করণগুলিতে জাতিসংঘের ১৯৬টি সদস্য দেশ অন্তর্ভুক্ত করার জন্য এই তথ্যটি আপডেট করে।
২০০৭ সালে, ব্রিটিশ ইন্টারনেট ওয়াচ ফাউন্ডেশন জানিয়েছিল যে ইন্টারনেটে শিশু পর্নোগ্রাফি আরও নিষ্ঠুর এবং গ্রাফিক হয়ে উঠছে এবং ২০০৩ সাল থেকে সহিংস নির্যাতনের চিত্রিত চিত্রগুলির সংখ্যা চারগুণ বেড়েছে। আপত্তিজনক চিত্রগুলির মধ্যে প্রায় ৮০ শতাংশ মেয়ে শিশুদের ছিল এবং ৯১ শতাংশে ১২ বছরের কম বয়সী শিশুর উপস্থিতি ছিল। প্রসিকিউশন কঠিন কারণ একাধিক আন্তর্জাতিক সার্ভার ব্যবহার করা হয়, কখনও কখনও আইনি জটিলতা এড়ানোর জন্য টুকরো টুকরো ছবি প্রেরণ করা হয়।
ইন্দোনেশিয়ার প্রশাসনিক বিভাগ
ইন্দোনেশিয়া প্রদেশে বিভক্ত (ইন্দোনেশীয়: প্রভিনসি)। প্রদেশগুলি রিজেন্সি এবং শহর নিয়ে গঠিত। প্রদেশ, রিজেন্সি এবং শহরের নিজস্ব স্থানীয় সরকার এবং সংসদীয় সংস্থা রয়েছে।
স্থানীয় সরকারে ১৯৯৯ সালের ২২ নম্বর আইন কার্যকর করার পরে (আইনটি ২০০৪ সালের ৩২ নং আইন অনুসারে সংশোধিত হয়েছিল ), স্থানীয় সরকারগুলি এখন তাদের নিজস্ব অঞ্চল পরিচালনায় বৃহত্তর ভূমিকা পালন করে। তবে বৈদেশিক নীতি, প্রতিরক্ষা (সশস্ত্র বাহিনী এবং জাতীয় পুলিশ সহ), আইন ব্যবস্থা, এবং আর্থিক নীতি জাতীয় সরকারের এক্তিয়ারে থাকে। ২০০৫ সাল থেকে স্থানীয় সরকার প্রধানগণ (গভর্নর, রিজেন্ট এবং মেয়র) জনগণের সরাসরি ভোটের মাধ্যমে নির্বাচিত হয়ে থাকেন।
প্রথম স্তর
প্রদেশের প্রধান হলেন একজন গভর্নর (গুবের্নুর)। প্রতিটি প্রদেশের দেওয়ান পেরওয়াকিলান রাকিয়াত দেরাহ (ডিপিআরডি, আক্ষরিক অর্থে "আঞ্চলিক গণপ্রতিনিধি প্রতিনিধি সংসদ") নামে নিজস্ব আঞ্চলিক সংসদ রয়েছে। গভর্নর এবং প্রতিনিধি সদস্যরা পাঁচ বছরের মেয়াদে জনগনের সরাসরি ভোটের মাধ্যমে নির্বাচিত হন।
দ্বিতীয় স্তর
রিজেন্সি (কাবুপাতেন) এবং শহর (কোতা), যা সম্মিলিতভাবে বিতীয় দায়েরাহ তিংকাত নামে পরিচিত, এটি প্রাদেশিক স্তরের নীচের স্থানীয় সরকার স্তর। তবে তারা প্রাদেশিক সংস্থার চেয়ে বড় আকারের বিকেন্দ্রীকরণ সুবিধা ভোগ করে যেমন পাবলিক স্কুল এবং জনস্বাস্থ্য সুবিধার ব্যবস্থা করা। ২০১৯ সালের হিসাব মতে ইন্দোনেশিয়ায় ৫১৪ টি দ্বিতীয় দায়েরাহ তিংকাত (কাপুপাতেন + কোতা) আছে।
রিজেন্সি এবং শহর উভয়ই একই স্তরের, যার নিজস্ব স্থানীয় সরকার এবং আইনসভা রয়েছে। রিজেন্সি এবং শহরের মধ্যে জনমিতি, আকার এবং অর্থনীতিতে পার্থক্য রয়েছে।
সাধারণত রিজেন্সি শহরের চেয়ে বৃহত্তর অঞ্চল নিয়ে গঠিত হয়ে থাকে এবং শহরে অকৃষি অর্থনৈতিক কার্যক্রম হয়ে থাকে। রিজেন্সিটির প্রধান হলেন রিজেন্ট (বুপাতি), আর শহরের প্রধান হচ্ছেন মেয়র (ওয়ালি কোতা)। রিজেন্ট বা মেয়র এবং প্রতিনিধি পরিষদের সদস্যরা জনগণের ভোটের মাধ্যমে ৫ বছরের জন্য নির্বাচিত হন।
তৃতীয় স্তর
রিজেন্সি এবং শহরকে জেলায় বিভক্ত করা হয়েছে, যার বিভিন্ন প্রকরণ রয়েছে:
চতুর্থ স্তর
জেলাগুলি আবার দেসা (গ্রাম) বা কেলুরাহান (নগর সম্প্রদায়) এ বিভক্ত। দেসা এবং কেলুরাহান উভয়ই একই বিভাগীয় স্তরের, তবে দেসা কেলুরাহানের চেয়ে স্থানীয় বিষয়ে বেশি ক্ষমতা ভোগ করে। তবে আচেহ প্রদেশে এর ব্যতিক্রম দেখা যায়, সেখানে জেলাকে প্রথমে মুকিম এ বিভক্ত করা হয়েছে তারপর এক গ্যাম্পুং এ বিভক্ত করা হয়েছে।
দেসা
ইন্দোনেশীয় ভাষায় ইংরেজির মতো একটি গ্রামে (দেসা) গ্রামীণ সংজ্ঞা রয়েছে। প্রশাসনিক বিভাগগুলির প্রসঙ্গে দেসাকে এমন একটি সংস্থা হিসাবে সংজ্ঞায়িত করা যায় যা এলাকার স্বীকৃত স্থানীয় ঐতিহ্য অনুসারে স্থানীয় মানুষের উপর অধিকার রয়েছে। দেসার প্রধান হলেন "গ্রামের প্রধান" (ইন্দোনেশীয়: কেপালা দেসা), যিনি জনগণের ভোটে নির্বাচিত হন।
বেশিরভাগ ইন্দোনেশীয় গ্রামগুলি "দেসা" শব্দটি ব্যবহার করে তবে কিছু অঞ্চলে অন্যান্য শব্দ ব্যবহার করা হয়:
কেলুরাহান
যদিও দেসা এবং কেলুরাহান জেলার অন্তর্ভুক্ত, তবে কেলুরাহান দেসার চেয়ে কম স্বায়ত্তশাসন ভোগ করে। কেলুরাহানের প্রধান হলেন লুরাহ। লুরাহ সরকারী কর্মচারী, তারা সরাসরি কামাত এর নিকট দায়বদ্ধ থাকে।
টুভালুর ইতিহাস
thumb|250px|টুভালুর মানচিত্র স্পেনদেশীয় বনিক আলভারো ডি মেন্ডানা ওয়াই নেইরা ১৫৬৮ সালে প্রথম টুভালুর অন্তর্গত নুই নামক একটি ছোট দ্বীপ আবিষ্কার করেন। টেরা অস্ট্রালিস নামক একটি পৌরাণিক ভূমি আবিষ্কারের অভিযানে বের হয়েছিলেন তিনি। ১৮১৯ সালে ক্যাপ্টেন আরেন ডি পেইস্টার ভালপারাইসো থেকে ভারতে আসার পথে ফুনাফুটি আবিষ্কার করেন যেখানে এখন টুভালুর রাজধানী অবস্থিত। ফুনাফুটি প্রায় ১৪টি ছোট ছোট দ্বীপের সমন্বয়ে গঠিত। ডি পেইস্টার ব্রিটিশ আইনসভার সদস্য এডওয়ার্ড এলিসের নামে এই দ্বীপসমষ্টির নামকরণ করেন এলিসেস গ্রুপ। এলিসই ডি পেইস্টারকে জাহাজ জোগাড় করে দিয়েছিলেন যার নাম ছিল রেবেকা। পরেরদিন সকালে পেইস্টার ফুনাফুটি থেকে ৪৩ মাইল দূরে ১৭টি ছোট ছোট দ্বীপের আরেকটি গুচ্ছ আবিষ্কার করেন এবং এর নামকরণ করেন ডি পেইস্টার্‌স আইল্যান্ড বা ডি পেইস্টারের দ্বীপ। এটি ছিল প্রথম প্রদত্ত নাম যা সমগ্র অঞ্চলের জনগণ কর্তৃক স্থায়ীভাবে ব্যবহৃত হয়।
দ্বিতীয় বিশ্বযুদ্ধের সময় এই দ্বীপগুলোতে হাজার হাজার মার্কিন সৈন্য মোতায়েন করা ছিলো। ১৯৪২ সালের অক্টোবর মাসের প্রথম দিকে মার্কিন বাহিনী ফুনাফুটি, নানুমিয়া এবং নুকুফেটাউ নামক দ্বীপগুলোতে বিমান ঘাঁটি স্থাপন করে। দ্বীপের সাধারণ জনগণের সাথে মার্কিন বাহিনীর সম্পর্ক বন্ধুত্বসুলভ ছিল। বিশেষত যুক্তরাষ্ট্রের মেরিন কর্‌পস্‌ এবং নৌবাহিনীর সীবি ব্যাটালিয়নের সৈনিকদের সাথে সাধারণ মানুষের সম্পর্ক ছিল সবচেয়ে গভীর। তখন মার্কিন বাহিনী ফুনাফুটিতে যে বিমান ঘাঁটিটি স্থাপন করেছিলো তা টুভালুতে এখনও ব্যবহৃত হয়। এটি বর্তমানে অ্যামেরিকান প্যাসেজ হিসেবে ব্যবহৃত হয়ে থাকে।
১৯৭৪ সালে টুভালুর অধিবাসীরা ইংরেজদের অধীনে একটি পৃথক রাষ্ট্রের সম্মানলাভের জন্য ভোট দেয়। তাদের দাবী ছিল গিলবার্ট দ্বীপপুঞ্জ, যা স্বাধীনতা পাবার পর কিরিবাতি নামে পরিচিত হয়ে আসছিল, থেকে টুভালুকে পৃথক করে একটি পৃথক রাষ্ট্র গঠন করা হোক। এই পৃথকীকরণ শেষ পর্যন্ত সম্ভব হয়েছিলো। কিন্তু টুভালু পূর্ণ স্বাধীনতা পায় ১৯৭৮ সালে। ১৯৭৯ সালে টুভালু যুক্তরাষ্ট্রের সাথে বন্ধুত্বের নিদর্শনস্বরুপ একটি চুক্তি সম্পাদন করে। এর আগে যুক্তরাষ্ট্র তার নিয়ন্ত্রণে থাকা ৪টি দ্বীপ টুভালুর অধীনে ছেড়ে দেয় এবং সেগুলোর উপর টুভালুর প্রকৃত অধীকার মেনে নেয়।
২০০২ সালের জুলাই মাসে টুভালুতে সম্পূর্ণ নিরপেক্ষ এবং মুক্তভাবে সাধারণ নির্বাচন অনুষ্ঠিত হয়। এই ১৫ জন আইনসভার সদস্য হন যাদের মধ্যে ৫জনই ছিলেন সম্পূর্ণ নতুন। একই বছরের আগস্ট মাসে সাউফাটু সোপোআংগা দেশের প্রধানমন্ত্রী নির্বাচিত হন যিনি পূর্বে একজন বেসামরিক কর্মকর্তা ছিলেন। বর্তমানে টুভালুতে একটি মুক্ত বাণিজ্যিক ব্যবস্থা বিরাজমান রয়েছে।
ডাব্লিউডাব্লিউই স্ম্যাকডাউন নারী চ্যাম্পিয়নশিপ
ডাব্লিউডাব্লিউই স্ম্যাকডাউন নারী চ্যাম্পিয়নশীপ ডাব্লিউডাব্লিউইর পেশাদারি কুস্তির একটি চ্যাম্পিয়নশীপ। এটি র-এর ডাব্লিউডাব্লিউই নারী চ্যাম্পিয়নশীপের প্রতিরুপ একটি চ্যাম্পিয়নশীপ। স্ম্যাকডাউনের মহাব্যবস্থাপক ড্যানিয়েল ব্রায়ান টুইটারের মাধ্যমে এই চ্যাম্পিয়নশীপটির ঘোষণা দেন এবং ২৩শে আগস্ট ২০১৬-এ স্ম্যাকডাউনে তিনি এই চ্যাম্পিয়নশীপটি উন্মোচন করেন। এর বর্তমান চ্যাম্পিয়ন হলেন বেকি লিঞ্চ, এটি তার প্রথম রাজত্ব। তিনি ব্যাকলেশ (২০১৬)-এ কারমেলা, নিকি বেলা, নাটালিয়া, নাওমি এবং অ্যালেক্সা ব্লিসকে হারিয়ে উদ্বোধনী চ্যাম্পিয়ন হন।
তানভীর ইভান
প্রারম্ভিক জীবন
তানভীর ইভানের জন্ম চট্টগ্রামে। সেখানেই বেড়ে ওঠা, পড়াশোনা। তিনি কম্পিউটার বিজ্ঞানে পড়াশোনা করেন। বাবা সাবেক রেলওয়ে কর্মকর্তা ইমতিয়াজ বাবুল গান গাইতেন। তাঁকে দেখেই গানের উৎসাহী হন তানভীর ইভান।